Source: http://www.frbaschet.ro/stiri/2013-05-14/bc-uvg-icim-arad-a-castigat-trofeul-lnbf-sezonul-2012-2013
Timestamp: 2017-07-26 02:36:46+00:00

Document:
Federatia Romana de Baschet - Stiri - BC UVG ICIM Arad a castigat trofeul LNBF, sezonul 2012-2013
Echipa feminina BC Universitatea Vasile Goldis ICIM Arad a castigat luni seara, in deplasare, meciul decisiv din finala Ligii Nationale de Baschet Feminin, invingand campioana en-titre CSM Targoviste, cu scorul de 85-82, si a intrat in posesia trofeului national LNBF, sezonul 2012/2013. Astfel, castigand disputa finala cu scorul general de 3-2, BC Universitatea Vasile Goldis ICIM Arad a reusit sa cucereasca un nou titlu national chiar in fief-ul rivalei CSM Targoviste, spre bucuria suporterilor veniti special din Arad pentru a-si incuraja favoritele. Este cel de-al noualea titlu national din vitrina BC UVG ICIM Arad, ultimul datand din 2011.
Imbracata in haine de sarbatoare, Sala Sporturilor din Targoviste s-a dovedit a fi neincapatoare, luni seara, la meciul decisiv din finala LNBF, dintre CSM Targoviste si BC UVG ICIM Arad. In fapt, a fost o disputa intre cele mai galonate echipe din baschetul feminin romanesc de dupa decembrie ’89, cele doua combatante impartindu-si trofeele nationale din 1995 si pana in prezent, cu exceptia sezonului 1997, cand medaliile de aur au fost adjudecate de ACRO Bucuresti. Sustinute frenetic de un public admirabil, care a umplut pana la refuz tribunele arenei din Targoviste (n.n. – fortele de ordine au fost nevoite la un moment dat sa blocheze accesul din motive de securitate, numarul spectatorilor fiind cu mult mai mare decat capacitatea salii), gazdele au pornit ca din “pusca” si s-au instalat rapid la conducere (min. 6, scor 18-0!). Lovita in orgoliu, echipa pregatita de Dan Moraru a pornit o cursa nebuna de urmarire si incet-incet a inceput sa recupereze din handicap, la pauza mare diferenta fiind de doar sapte puncte in favoarea CSM Targoviste (scor 40-33). La reluare, cu Givens si Risper in zi de gratie, aradencele au reusit sa preia conducerea in minutul 25 (scor 47-45) si s-au instalat la carma jocului, in ciuda eforturilor deosebite ale americancei Matee Ajavon, care s-a transferat in aceasta dimineata in WNBA. Ultimul sfert a fost unul nerecomandat cardiacilor, ambele echipe fortand desprinderea pe tabela, dar echilibrul s-a mentinut pana cu doua minute inainte de final, cand Risper a dus scorul la 77-72 in favoarea oaspetelor. A urmat un razboi psihologic al aruncarilor libere iar fluierul final a consemnat victoria oaspetelor, cu scorul de 85-82, care au intrat, astfel, in posesia unui nou titlu national.
Conform datelor oficiale, iata marcatoarele din meciul decisiv:
CSM Targoviste - Ajavon (20 p, 1x3, 6 rec, 4 pase, 1 int), Tikhonenko (15 p, 12 rec, 1 pasa, 1 cap), Robbins (15 p, 2x3, 6 rec, 2 pase), Marginean (12 p, 3 rec, 4 pase, 1 cap), Davis (10 p, 1x3, 5 rec, 3 pase), Miljkovici (6 p, 1x3, 1 rec), Matic (4 p, 4 rec, 1 cap). A mai jucat Pop (1 rec, 1 pasa).
ICIM Arad - Givens (27 p, 11 rec, 6 pase, 1 int), Risper (24 p, 1x3, 1 rec, 4 pase, 1 cap), Wirth (18 p, 3x3, 5 rec, 1 pasa, 2 int), LaPlante (10 p, 8 rec, 1 pasa, 1 cap), Brosovszky-Boriga (4 p, 1x3, 2 rec, 1 pasa, 1 int), Craciun (2 p, 2 rec, 1 cap). Au mai jucat Milovanovic (2 rec) si Bartee (6 rec).
Reamintim ca in primele patru partide ale finalei LNBF s-au inregistrat urmatoarele rezultate: 54-59, 79-78, 58-67 si 76-73.
In urma rezultatelor inregistrate, iata clasamentul final al LNBF, sezonul 2012/2013:
1. BC Universitatea Vasile Goldis ICIM Arad
2. CSM Targoviste
FOTO – Bucuria campioanei BC UVG ICIM Arad (copyright/credit Marius Tudor)

References: CSM 
 CSM 
 CSM 
 CSM 

CSM 
 CSM